فۆنتەکانی عەلی

فۆنتەکانی عەلی کۆمەڵێک فۆنتی نایونیکۆدی کوردین کە بە شێوەیەکی بەرفراوان بۆ نووسینی چاپەمەنییە کوردییەکان بەکار ھاتوون و دێن. ئەم فۆنتانە  بە جێبەجێ کردنی بڕێک پیت (لەو پیتە عەرەبییانە کە لە کوردیدا بەکارنایێن) لە کۆمەڵێک فۆنتی عەرەبیدا درووستکراون. بۆ تایپ کردن بەم فۆنتانە دەبێ تەختەکلیلی عەرەبی یان بە تەختەکلیلی کۆنی فارسی بەکاربھێنرێت.

 کۆمەڵی یەکەم 

کۆمەڵی یەکەم لە ساڵی ١٩٩٧دا بە دەست‌دان لە کۆمەڵێک فۆنتی عەرەبیی کۆمپانیای Glyph Systems (ساڵی ١٩٩٣) دروست کراون و بریتیە لە ١٤ فۆنت:

 Ali_K_Alwand
 Ali_K_Azzam
 Ali_K_Hasan
 Ali_K_Jiddah
 Ali_k_kanaqen
 Ali_K_Khalid 
 Ali_K_Sahifa
 Ali_K_Sahifa Bold
 Ali_K_Samik
 Ali_k_Sayid
 Ali_K_Sharif
 Ali_K_Shrif Bold
 Ali_K_Sulaimania
 Ali_K_Traditional

 گواستنەوە بۆ یونیکۆد 

بە ھەر بەرنامەیەکی دەستکاریکردنی دەق کە ئامرازی دۆزینەوە و جێبەجێکردنی (Find/Replace) ببێت دەکرێ بەم گۆڕانکارییانەی کە لەم خشتەیەدا ھاتووە دەقەکە بکرێ بە پیتە ستانداردەکانی یونیکۆد. 

نموونە:  کە ئەبێ بە: کتێبی ژن لە ژیان و شیعری مندا لە پرۆژەی کتێبی گیرفاندا

خشتەی شێوازی گواستنەوە لە فۆنتەکانی عەلیەوە بۆ  پیتەکانی یونیکۆد
 فۆنتەکانی عەلی یونیکۆد لاَ   لأ   لآ    ڵالً  لَ   ڵض    چث    پظ   ڤط   گىَ   یَ    یَ    ێرِ    ڕؤ  وَ   ۆی   ى   یذ   ژک  که  ھة  ە

 بەرنامەی وەرگێڕان 
پەڵک کوردی‌نووس, ئامرازێکی ھەڵگرتنی، سەکۆسەربەست و سەرچاوەکراوە بۆ گۆڕینی ئەلفوبێکانی کوردی.
وەرگێڕی کوردئایتیگرووپ , وەرگێڕان بۆ یونیکۆد.

 کۆمەڵی دووەم 

کۆمەڵی دووەم لە ساڵی ٢٠٠٢دا دروست کراون و بریتیە لە ٥ فۆنت:

 Ali_Web_Malper
 Ali_Web_Malper Bold
 Ali_Web_Samik
 Ali_Web_Traditional
 Ali_Web_Traditional Bold

 کێشەکان 

 گەورەترین کێشەی بەکارھێنانی ئەم فۆنتانە نایونیکۆد بوونی پیتەکانە. 
 سەختبوون و کاتگیربوونی تایپکردن بەم فۆنتانە چونکو ژمارەی ئەو پیتانە کە دەبێ لێبدرێت زۆرترە. 
 کاتێک پیتە کوردییەکان دەنووسرێت شێوازی پێکەوەلکانی پیتەکان لەگەڵ پیتە ھاوتاکان جیاوازە.
 لە کۆمەڵی یەکەمدا حاڵەتی ئەستوور دروست نەکراوە و دەبێ جۆری فۆنتە بگۆڕی بۆ ئەستوورکردنەوە.

پۆل:نووسینی کوردی